Diari Oficial de la Generalitat Valenciana


Sumari del DOGV 8389, del 24-09-2018 (2018/8553)

Informació pública de l'informe ambiental i territorial estratègic de l'estudi de detall de l'illa UE-1 de l'àmbit del Pla parcial Masia de la Bonaigua de Rocafort.
--------------------------------------------------------------------------------------------------------------------------------------------------------------------

### Dades del document

Número de DOGV
:   8389

Data del DOGV
:   24-09-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/8553


Data del document
:   14-09-2018

Organisme emissor
:   Ajuntament de Rocafort

Tipus de document
:   Anunci

Descriptors 

:   * Rocafort
    * pla d'urbanisme
    * administració local

Informació pública de l'informe ambiental i territorial estratègic de l'estudi de detall de l'illa UE-1 de l'àmbit del Pla parcial Masia de la Bonaigua de Rocafort. [2018/8553]  
L'alcalde, fent ús de les atribucions que li atorga la legislació vigent, va dictar la Resolució núm. 1537 de data 20 d'agost de 2018, del següent tenor literal:  
Estudi de detall de l'illa UE-1 del Pla parcial Masia de la Bonaigua de Rocafort  
«Havent donat compte de l'expedient relatiu a l'aprovació d'estudi de detall consistent a establir un règim d'edificació d'habitatge aparellat, permès pel pla parcial, en l'article 8, al no augmentar l'edificabilitat, no superar l'ocupació màxima permesa i no superar el nombre de plantes, així com complint els límits mitgers i frontals, en Masia de la Bonaigua, illa UE-1, (delimitada al nord per vial privatiu d'accés a la Masia de Bonaigua, al sud pel carrer Mira Sierra, a l'est pel carrer Entrenaranjos i a l'oest per la carretera València-Bétera CV-310), de Rocafort.   
Vist l'informe emès pels serveis jurídics de data 23 de març de 2018, que assenyala que en els termes descrits en la documentació tècnica presentada per a la modificació proposada, consistent en l'ordenació detallada del sòl urbà en tenir per objecte establir un règim d'edificació d'habitatge aparellat, permès pel pla parcial, en l'article 8, al no augmentar l'edificabilitat, no superar l'ocupació màxima permesa i no superar el nombre de plantes, així com complint els límits mitgers i frontals; la preceptiva avaluació ambiental i territorial estratègica, es tramitarà pel procediment simplificat.  
  
Vist que amb data 25 de juliol de 2018, es va emetre informe pels serveis tècnics municipals, que disposa que l'estudi de detall, objecte del present document, no té repercussió significativa en els elements estratègics del territori, però sí generaria alguns efectes col·laterals sobre el medi ambient. Conclou l'informe:   
«s'entén que l'estudi de detall presentat, objecte del present document, no té repercussió significativa en els elements estratègics del territori però sí generaria els següents impactes ambientals:  
  
- Major consum de recursos hídrics i energètics que haurà de ser determinat per les empreses subministradores.  
- Major generació de residus augmentant la ràtio de kg/habitant.  
  
- Augment de les emissions de CO2 per l'augment del tràfic en aquesta zona.  
- Augment de la contaminació acústica de la zona.  
- Quant a la cartografia riscos consultada, la parcel·la no es troba afecta pel PATRICOVA.  
- Vegetació: la parcel·la conté 2 exemplars de Pinus halepensis que en cas d'eliminar-se haurà de presentar-se la corresponent sol·licitud de llicència i tramitar-se d'acord amb l'ordenança verda municipal.  
  
Des del punt de vista del paisatge, encara que la superfície només presenta dues unitats arbòries està envoltada en una massa forestal significativa pendent d'un procés de tramitació per a ser declarat com a paratge natural municipal. Tenint en compte que l'estudi de detall és un instrument que regula l'ordenació detallada (article 14 LOTUP) i tenint en compte que una de les determinacions que estableix en el seu article 35 és:  
La definició i caracterització de la infraestructura verda urbana que no estiga establida com a ordenació estructural, garantint la seua connectivitat a través de les zones verdes, espais lliures i itineraris per als vianants que la integren.  
Sense perjudici de la tramitació administrativa de l'estudi de detall, la llicència d'obres haurà de fer constar la integració paisatgística dels habitatges en l'entorn de manera que es garantisca la connectivitat de la infraestructura verda existent.  
El document inicial estratègic ambiental conté la informació mínima prevista en l'article 52 i annex VII de la LOTUP (Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana).  
Per tot l'anterior, s'emet informe favorable del contingut de la memòria i document inicial estratègic ambiental de la modificació amb els següents condicionants com a mesures compensatòries:  
- Mantenir en la mesura que siga possible la majoria de la vegetació existent.  
- Sense perjudici de la tramitació de l'estudi de detall, es podrà exigir en la llicència d'obres la integració paisatgística de l'habitatge en l'entorn adjacent.  
- Mesures encaminades a la reducció i reutilització dels residus generats.  
- Mesures encaminades a pal·liar els efectes de la contaminació atmosfèrica i acústica produïda per l'augment de vehicles en la zona.»  
  
Vist que l'instrument de planejament avaluat no té efectes significatius sobre el medi ambient, o el territori, segons disposen els tècnics i, seguint els criteris que s'estableixen en l'annex VIII de la LOTUP, per a valorar la decisió de realitzar l'avaluació ambiental i territorial simplificada i la interpretació d'aquests criteris que es fa en la Guia d'aplicació de la Llei 9/2006, de 28 d'abril, apartat 3.5.  
  
Vist que l'article 115 de la Llei 10/2015 modifica l'apartat c de l'article 48 de la LOTUP, i estableix per a supòsits com el present, d'ordenació detallada del sòl urbà, que l'òrgan ambiental per a l'avaluació ambiental i territorial estratègica és l'Ajuntament.  
  
Vist que la LBRL disposa que pot ostentar la condició d'òrgan ambiental i territorial municipal l'alcalde, com a competència residual de l'article 21.1.s, o la Junta de Govern Local o el tinent d'alcalde, els dos últims per atribució de l'alcalde, segons regula l'article 23.2.b i 4 de la citada llei.  
L'Alcaldia, vistos els documents i informes dels serveis tècnics i jurídics que hi ha en l'expedient i d'acord amb el previst en l'article 51 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP), resolc:  
  
Primer. Emetre informe ambiental i territorial estratègic favorable de l'aprovació d'estudi de detall del Pla general d'ordenació urbana de Rocafort, consistent a establir un règim d'edificació d'habitatge aparellat, permès pel pla parcial, en l'article 8, en Masia de la Bonaigua, illa UE-1, (delimitada al nord per vial privatiu d'accés a la Masia de Bonaigua, al sud pel carrer Mira Sierra, a l'est pel carrer Entrenaranjos i a l'oest per la carretera València-Bétera CV-310) de Rocafort, i resoldre l'avaluació ambiental i territorial estratègica pel procediment simplificat per considerar que aquesta modificació no té efectes significatius sobre el medi ambient i el territori, d'acord amb els criteris establits en l'annex VIII de la LOTUP, i els informes tècnics que hi ha en l'expedient.  
  
  
Segon. Donar compte de la present resolució al Ple de l'Ajuntament, com a òrgan substantiu, i indicar la procedència de continuar la tramitació del procediment per a l'aprovació de l'estudi de detall de Rocafort, seguint els tràmits de l'article 57 de la repetida LOTUP.  
  
Tercer. Ordenar la publicació de la present resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana (DOGV), deixant constància que l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el DOGV, no s'haguera procedit a l'aprovació del document avaluat en termini màxim de quatre anys des de la seua publicació.  
  
Quart. Notificar aquesta resolució als interessats.»  
  
Rocafort, 14 de setembre de 2018.- L'alcalde: Víctor Jiménez Bueso.